Predkladacia správa

Slovenská republika ratifikovala Európsku sociálnu chartu a Dodatkový protokol dňa 22. júna 1998. Pri ratifikácii sa Slovenská republika zaviazala dodržiavať 60 zo 72 odsekov Európskej sociálnej charty a všetky 4 články dodatkového protokolu. 
 
Na základe čl. 21 Európskej sociálnej charty je Slovenská republika ako zmluvná strana povinná každý rok zaslať generálnemu tajomníkovi Rady Európy správu o plnení prijatých ustanovení II. časti charty, ktorej formu stanoví výbor ministrov. 
 
Výbor ministrov požiadal Slovenskú republiku o zaslanie Šiestej správy o uplatňovaní Európskej sociálnej charty za obdobie od 1. januára 2005 do 31. decembra 2007 týkajúcu sa článkov charty 3, 11, 12, 13, 14 a článku 4 protokolu. 

Správa má informatívny charakter, nebude mať dopad na rozpočet verejnej správy, ani vplyv na zamestnanosť, životné a podnikateľské prostredie; z uvedeného dôvodu sa nevyhotovuje Doložka vplyvov.